

 **REPUBLIKA HRVATSKA**

**ŠIBENSKO-KNINSKA ŽUPANIJA**

 **OPĆINA CIVLJANE**

 **OPĆINSKO VIJEĆE**

Temeljem članka 3. i članka 15. Zakona o plaćama u lokalnoj (regionalnoj) samoupravi (Narodne novine br. 28/10), članka 90.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 32. Statuta Općine Civljane („Službeni vjesnik Šibensko-kninske županije“, broj 9/09, 3/11, 4/13, 5/13, 9/17, 2/18 i 4/20), Općinsko vijeće Općine Civljane, na svojoj 24. sjednici održanoj dana 15. listopada 2020. godine, donosi

**O D L U K U
 o visini osnovice i koeficijenta za obračun plaće i drugim pravima općinskog načelnika i zamjenika općinskog načelnika kada dužnost obavljaju profesionalno**

***Članak 1.***

Ovom Odlukom određuju se osnovica i koeficijent za obračun plaće općinskog načelnika i zamjenika načelnika u Općini Civljane (u nastavku teksta: dužnosnici) te druga prava dužnosnika iz radnog odnosa.

***Članak 2.***

Plaću dužnosnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše 20%.

***Članak 3.***

Osnovica za obračun plaće dužnosnika iznosi 3.890,00 kuna bruto sukladno odluci o visini osnovice za obračun plaća državnih dužnosnika.

 ***Članak 4.***

Koeficijent iz članka 1. ove Odluke iznose:

* Za obračun plaće načelnika: 3,41
* Za obračun plaće zamjenika načelnika 2,70

Članak 5.

Dužnosnici koji dužnost obavljaju profesionalno, druga prava iz radnog odnosa ostvaruje u skladu s općim propisima na radu te općim aktima Općine Civljane.

Članak 6.

Rješenja o utvrđivanju plaće te drugih prava dužnosnika iz radnog odnosa donosi pročelnik Jedinstvenog upravnog odjela.

***Članak 7.***

Danom stupanja na snagu prestaje važiti Odluka o plaći i drugim pravima općinskog načelnika i zamjenika načelnika Općinsko vijeće Općine Civljane, KLASA: 120-01/15-01/1, URBROJ: 2182/13-01-15-1 od 28.09.2015. godine, („Službeni vjesnik Šibensko-kninske županije“ broj 12/15 ), Izmjena i dopuna Odluke o plaći i drugim pravima općinskog načelnika i zamjenika općinskog načelnika od 12.01. 2016. godine, KLASA: 021-01/16-01/1, URBROJ: 2182/13-02-16-1 („Službeni vjesnik Šibensko-kninske županije“ broj 1/16) i Odluka o izmjenama i dopunama Odluke o plaći i drugim pravima općinskog načelnika i zamjenika općinskog načelnika od 28.07. 2017. godine, KLASA: 021-01/17-01/1, URBROJ: 2182/13-02-17-1 („Službeni vjesnik Šibensko-kninske županije“ broj 9/17).

***Članak 14.***

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 021-02/20-01/1

URBROJ: 2182/13-01-20-1

Civljane, 15. listopada 2020.godine

**OPĆINSKO VIJEĆE**

**OPĆINE CIVLJANE**

 **PREDSJEDNICA**

Vesna Gutić, v.r.